રાફેલ સોદા પર ચાલી રહેલા વિવાદ વચ્ચે સુપ્રીમ કોર્ટે કેન્દ્ર પાસે યુદ્ધ વિમાનની ખરીદી પ્રક્રિયાની સંપૂર્ણ વિગતોની માહિતી માંગી છે. સુપ્રીમ કોર્ટે કેન્દ્રને સીલબંધ કવરમાં આ પ્રક્રિયાની તમામ વિગતો આપવા આદેશ કર્યો છે. સુપ્રીમે જણાવ્યું હતું કે ફ્રાન્સની કંપની દાસોલ્ટ સાથે વિમાન ખરીદવા નક્કી થયેલી પ્રક્રિયાની વિસ્તૃત માહિતી કેન્દ્ર પુરી પાડે. રાફેલ સોદાના કેસમાં થયેલી પીઆઈએલ અંગે સુપ્રીમ કોર્ટમાં આગામી સુનાણવી 29 ઓક્ટોબરના થશે. રાફેલ સોદાની કિંમત જણાવવા કોંગ્રેસ ભારે ધમપછાડા કરી રહી છે ત્યારે વકીલ દ્વારા કરાયેલી એક પીઆઈએલમાં આ વિમાનની ખરીદ કિંમત તેમજ એનડીએ અને યુપીએ શાસનકાળમાં કિંમતના તફાવતની વિગતો કેન્દ્રે જણાવે તેવી દાદ માંગવામાં આવી છે. રાફેલ મુદ્દે કોંગ્રેસે કેન્દ્ર સરકાર પર આકરા પ્રહારો કર્યા છે.